

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Jedinstveni upravni odjel**

**KLASA: 363-03/21-01/**

**URBROJ: 2186/03-04/01-21-1**

**Cestica, 06.04.2021.**

**OBAVIJEST**

**O OSLOBAĐANJU OD OBVEZE PLAĆANJA KOMUNALNE NAKNADE I NAKNADE ZA UREĐENJE VODA ZA POSLOVNI PROSTOR I GRAĐEVINSKO ZEMLJIŠTE KOJE SLUŽI ZA OBAVLJANJE POSLOVNE ZBOG OKOLNOSTI EPIDEMIJE BOLESTI COVID-19**

Općinsko vijeće Općine Cestica je na svojoj 22. sjednici održanoj dana 31. ožujka 2021. godine donijelo Odluku o oslobođenju plaćanja komunalne naknade i naknade za uređenje voda za poslovni prostor i građevinsko zemljište koje služi za obavljanje poslovne djelatnosti zbog posebnih okolnosti epidemije bolesti COVID-19 uzrokovane koronavirusom SARS-CoV-2, koja je objavljena u „Službenom vjesniku Varaždinske županije“ broj 29/2021. (dalje u tekstu: Odluka).

Na temelju ove Odluke, od obveze plaćanja komunalne naknade i naknade za uređenje voda za poslovni prostor i građevinsko zemljište koje služi obavljanju poslovne djelatnosti za 2021. godinu u visini 50% oslobađaju se sljedeći gospodarski subjekti:

a) pravne i fizičke osobe koje su obustavile obavljanje svoje djelatnosti na temelju Odluke o mjerama ograničavanja društvenih okupljanja, rada i trgovinama, uslužnim djelatnostima i održavanju sportskih i kulturnih događaja, donesene od strane Stožera civilne zaštite Republike Hrvatske.

b) pravne i fizičke osobe koje su u prosincu 2020., siječnju i veljači 2021. godine u odnosu na prosinca 2019., siječanj i veljaču 2020. zabilježile pad prihoda od najmanje 50%.

Na temelju ove Odluke, od obveze plaćanja komunalne naknade i naknade za uređenje voda za poslovni prostor i građevinsko zemljište koje služi obavljanju poslovne djelatnosti za 2021. godinu u visini od 25% oslobađaju se sljedeći gospodarski subjekti:

a) pravne i fizičke osobe koje su u prosincu 2020, siječnju i veljači 2021. godine u odnosu na prosinac 2019., siječanj i veljaču 2020. zabilježile pad prihoda od 20% do 50%.

Oslobođenje od obveze plaćanja komunalne naknade i naknade za uređenje voda u smislu odredaba čl. 2. st. 1. al. a) ove Odluke provodi se na temelju zahtjeva gospodarskog subjekta.

Oslobođenje od obveze plaćanja komunalne naknade i naknade za uređenje voda provodi se na temelju zahtjeva gospodarskog subjekta potkrijepljenog odgovarajućom vjerodostojnom knjigovodstvenom ispravom (npr. analitička bruto bilanca, knjiga prihoda i rashoda, kartica računa i sl.), sastavljenom u skladu sa Zakonom o računovodstvu („Narodne novine“, broj: 78/2015., 134/2015., 120/2016., 116/2018., 42/2020., 47/2020.).

**Gospodarski subjekti kojima je rad bio obustavljen Odlukom Stožera civilne zaštite Republike Hrvatske nisu dužni podnositi nikakvu dodatnu dokumentaciju, ali su dužni ispuniti zahtjev.**

Za ostvarenje prava oslobođenja plaćanja komunalne naknade i naknade za uređenje voda potrebno je podnijeti popunjene zahtjeve (koji se mogu preuzeti na našoj internetskoj stranici), a rok za podnošenje zahtjeva je 30. travanj 2021. godine.

Zahtjevi se podnose putem elektroničke pošte na e-mail adresu: opcina@cestica.hr, a samo iznimno slanjem redovnom poštom na adresu: Općina Cestica, Cestica, Dravska 1a, 42208 Cestica.

Za sve informacije stojimo na raspolaganju na broj telefona 724-824.

Zahtjev možete preuzeti ovdje: